Muḩammad al-Bū‘azīzī

Muḩammad al-Bū‘azīzī, ka Mohamed Bouazizi (29. märts 1984 Sīdī Bū Zīd‎ – 4. jaanuar 2011 Bin ʿArūs) oli Tuneesia tänavakaubitseja, kes end 17. detsembril 2010 protestiks ametnike ülekohtu vastu põlema süütas. Tema tegu sai tõukeks Tuneesiat, seejärel aga suurt osa Põhja-Aafrikast ja Lähis-Idast haaranud rahvarahutustele ja eeskujuks mitmetele teistele araabia enesesüütajatele.

Tuneesia rahutuste tulemusel astus 14. jaanuaril tagasi Tuneesiat 23 aastat valitsenud president Zayn al-‘Ābidīn bin ‘Alī.

Ta oli postuumselt 2011. aasta Sahharovi auhinna saajate hulgas.

Tuneesia inimesed
Sündinud 1984
Surnud 2011